
Javljam se is Texasa, SAD, i imam jedno pitanje za vas. Naime, prije nekoliko dana bio sam sa jednom grupom muslimana iz Turske i poslije akšam-namaza (sunneta), oni su klanjali i 4 rekata. Kad sam ih pitao da mi objasne zašto su to klanjali, oni su rekli da je to SALATUL-EVVABIN, a iskreno da vam kažem, ja nikad nisam čuo za to. Možete li mi vi reći nešto o tom namazu?


* 
* 
* 
* 
* 
* 
* 

 
Postoji li namaz ewabin, salatul ewabin?

Alejkumus-selam ve rahmetullahi ve berekatuhu! Što se tiče namaza pod imenom “salatul-ewabin”, on je poznat u islamu, ali ne u tom vremenu. Ebu Hurejre, r.a., kazao je: “Moj prijatelj – misleći na Allahovog Poslanika, mi je preporučio činjenje tri stvari, koje nikada neću ostaviti: da ne odem na spavanje prije nego što klanjam vitr-namaz, da ne propuštam duha-namaz, jer je to “salatul-ewabin”, i da postim u svakom mjesecu tri dana.” (Vjerodostojnim ga je ocijenio šejh Albani u Et-Tergibu) Najbolja uputa je uputa Allahovog Poslanika.


Može se kazati da nema smetnje da čovjek nakon akšamskih sunneta klanja dobrovoljni ***[namaz](https://pitajucene.com/search/Namaz/questions/ "Pretraži pitanja o namazu")***, ali bez uvjerenja da je to neki posebni namaz, sa nekim posebnim imenom i posebnom nagradom.


A Allah najbolje zna!


Odgovorio: ***[Pezić Elvedin](https://pitajucene.com/search/Pezi%C4%87+Elvedin/answers/ "Pretražite odgovore od mr. Pezić Elvedin")***


